Hugmyndir eru um að byggja samfélagsgróðurhús og nýta þann mikla jarðvarma sem er á Húsavík til að hita þau. Verkefnið verður kynnt á íbúafundi í næstu viku og óskað eftir hugmyndum frá bæjarbúum um framkvæmdina.
Þetta er samstarfsverkefni þróunar- og nýsköpunardeildarinnar Eimis, samtaka sveitarfélaga og atvinnuþróunar á Norðurlandi eystra og Hraðsins á Húsavík. Hugmyndin er hluti af stærra Evrópuverkefni sem Eimir er hluti af og snýst meðal annars um að vinna með jarðvarma á mismunandi stöðum í Evrópu. Sesselja Ingibjörg Barðdal Reynisdóttir er framkvæmdastjóri Eimis.
Hluti af verkefninu snýst um að hópfjármagna verkefni og líka að fá svona svokallað social license to operate eða að fá samfélagið til þess að vera svolítið svona samþykkt einhverjum verkhluta eða verkefnum innan samfélagsins.
Úr varð sú hugmynd að búa til samfélagsgróðurhús sem hugsað er fyrir íbúa, fyrirtæki og skóla Húsavíkur til afnota.
markmiðið með þessu er í rauninni að nýta orkuna okkar á sjálfbæran hátt þannig að við séum í rauninni að búa til, einmitt eins og þetta er matvælaframleiðsla, við erum að fara að búa til okkar eigið grænmeti og líka um leið þróa eitthvað svona nýsköpunarsamfélag í kring um þessi gróðurhús.
Hún vonar að verkefnið auki nýsköpun í ylrækt og að í gróðurhúsunum geti fólk deilt hugmyndum sínum og skipst á þekkingu.